Kaheksa tähtjuhtumit  2008. aasta aruandes toob Euroopa ombudsman välja kaheksa hea tava tähtjuhtumit, mis peaksid olema eeskujuks kõigile EL institutsioonidele ja asutustele Euroopa ombudsmani ettekirjutuste täitmisel. Näiteks tegi ombudsman kodaniku kaebusest lähtuvalt ettekirjutuse Euroopa Pettustevastasele Ametile (OLAF) tagada kodanikule juurdepääs teda puudutavatele aruannetele ning peale ombudsmani  taotlust tagas amet kodanikule dokumentidele juurdepääsu EL eeskirjade kohaselt ja kodanikukeskselt. Austria kodanik esitas ombudsmanile kaebuse Euroopa Kohtu peale, kes ei taganud juurdepääsu dokumentidele ja ei andnud piisavalt teavet - pärast ombudsmani sekkumist saatis kohus isikule üksikasjaliku vastuse. Itaalia ettevõte esitas kaebuse Euroopa Komisjoni peale lepingust tulenevas maksevaidluses seoses EL projektiga, mille käigus varustati veega ümberasustatud inimesi Libeerias. Ombudsmani sekkumise tulemusena  maksti Itaalia ettevõttele täiendavaid makseid enam kui 100000 EUR. Euroopa Nõukogu nõustus ombudsmani taotlusel maksma 1000 EUR vallandustasu ebamugavuse ja stressi eest, mida kaebuse esitaja oli kannatanud. Euroopa ombudsmani aastaaruannetega eesti keeles on võimalik tutvuda kodulehel: www.ombudsman.europa.eu/activities/annualreports.faces